РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-22/25

Датум: 15.04.2025. године

На основу члана 69. став (2) тачка д), и члана 70. ст. (4) Закона о јавним набавкама („Сл. гласник БиХ“, број 39/14, 59/22,50/24 ), члана 67. Статута општине Шипово (Сл. Гласник општине Шипово број 12/17 и 7/19), на Препоруку Комисије за јавну набавку број: 07-404-22/25 од 14.04.2025. године, у поступку јавне набавке: „Изградња дјечијег игралишта“, Начелник Општине Шипово је донио

**ОДЛУКУ**

**о поништењу поступка јавне набавке**

Члан 1.

Поништава се конкурентски поступак јавне набавке: „Изградња дјечијег игралишта“, покренут одлуком о покретању поступка број: 07-404-22/25 од 24.03.2025. године.

Члан 2.

Ова одлука објавиће се на интернет страници Општине Шипово.

**Образложење**

 Поступак јавне: „Изградња дјечијег игралишта“, покренут је Одлуком о покретању поступка јавне набавке број: 07-404-22/25 од 24.03.2025. године.

 Јавна набавка је проведена путем конкурентског поступка.

 Процијењена вриједност набавке је 12.245,00 КМ, без урачунатог ПДВ-а.

 Обавјештење о набавци је објављено на порталу јавних набавки број: 789-7-1-11-3-7/25 од 24.04.2025. године исправка 789-7-1-11-8-9/25 од 27.03.2025. године

 Тендерску документацију је преузело 14 потенцијалних понуђача, исправка тд 11 понуђача

 Комисија за јавну набавку именована је Рјешењем број: 07-404-22/25 од 09.04.2025 године.

 Рок за достављање понуда је био 14.04.2025. године, до 12,00 часова, а заказано јавно отварање понуда за дан 14.04.2025. године у 12,30 часова.

Комисија за јавну набавку доставила је Начелнику општине дана 14.04.2025. године

Записник о оцјени понуда и Препоруку.

 У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда- (двије),

- да су понуде благовремено запримљене,

- да понуђачи нису доставили прихватљиве понуде и то:

Комисија је утврдила да понуђач ,,ISTRACOM d.o.o. Sanski Most“ није доставио понуду у складу са захтјевима из тендерске документације и да је понуда неприхватљива.

Понуђач није доказао услов техничке и професионалне способности из тачке 12. став 3. под ц) у погледу стандарда коју понуђена роба мора испуњавати. У тендерској документацији захтијевано је да се доставе тренутно важећи референтни стандард за робу која се нуди и да роба мора задовољаватги стандарде BAS EN 1176 -1 до 1176 -11 као и посебне стандарде за сваку појединачну играчку која је предмет набавке.

Понуђач ,,ISTRACOM d.o.o. Sanski Most“ је на страни понуде од 37 до 40 доставио изјаве да је понуђена роба у складу са траженим стандардима. Референтни стандард -цетрификат је документ који издаје институција ван компаније и који потврђује да производ који је предмет контроле испуњава стандарде квалитета. Сама писана изјава понуђача није доказ да понуђена роба заиста испуњава стандарде који су тражени тендерском документацијом.

На основу свега наведеног комисија је понуду понуђача ,,ISTRACOM d.o.o. Sanski Most“ оцијенила као неприхватљиву.

Комисија је утврдила да понуђач ,,TOP SPORT d.o.o. Bijeljina“ није доставио понуду у складу са захтјевима из тендерске документације и да је понуда неправилна па самим тим и неприхватљива.

У тендерској документацији у тачки 13. прописано је да понуда мора садржавати потписан нацрт уговора. Понуђач ,,TOP SPORT d.o.o. Bijeljina“ је нацрт уговора доставио на странама понуде од 91 до 95 али нацрт уговора на задњој страни у рубрици гдје је остављено мјесто за потпис није потписан како је то захтијевано тендерском документацијом.

На основу свега наведеног комисија је понуду понуђача ,,TOP SPORT d.o.o. Bijeljina“ оцијенила као неправилну па самим тим и неприхватљиву.

С обзиром да у одређеном крајњем року није достављена ни једна прихватљива понуда, на основу члана 69. став (2), тачка д) Закона о јавним набавкама, ријешено је као у изреци одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 5 (пет) дана.

 М. П. Начелник

 \_\_\_\_\_\_\_\_\_\_\_\_\_\_\_\_\_\_\_\_

 (Милан Ковач)

Доставити:

1. Понуђачи (2x)
2. Уз материјал Комисије

 3. Начелник

4. Одјељење за буџет, ...

5. Сајт општине

6. А/А